cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.262
title: การศึกษาความเป็นไปได้การพัฒนาโครงการอสังหาริมทรัพย์บนที่ดิน บริเวณอำเภอสามพราน จังหวัดนครปฐม

description: การศึกษาความเป็นไปได้ของโครงการอสังหาริมทรัพย์บนที่ดินบริเวณอำเภอสามพราน จังหวัดนครปฐมนี้ ตั้งอยู่บนถนนทางหลวงหมายเลข 3098 ต่อเนื่องกับถนนสามพราน เนื้อที่ดิน 1,618 ตารางวา โดยมีวัตถุประสงค์ของการศึกษาความเป็นไปได้ในการลงทุน และหาอัตราผลตอบแทนที่จะได้รับ รวมถึงการศึกษาถึงปัจจัยที่อาจเกิดผลกระทบเพื่อลดความเสี่ยงในการลงทุน ทราบถึงโอกาสและข้อจำกัด ตลอดจนการวางแผนการขายและการบริหารได้อย่างมีประสิทธิภาพจากการศึกษา ได้พบว่า โครงการอสังหาริมทรัพย์ประเภทบ้านเดี่ยว เป็นโครงการที่มีความเป็นไปได้ในการลงทุน เนื่องจากทำเลที่ตั้งเข้าถึงได้สะดวก สภาพแวดล้อมมีความร่มรื่น เงียบสงบ เหมาะแก่การเป็นที่อยู่อาศัย ตั้งอยู่ใกล้ชุมชนในระยะไม่ไกล สามารถเดินทางด้วยรถยนต์จักรยาน หรือจักรยานยนต์ได้ภายใน 5 นาที ผู้จัดทำจึงได้ทำการศึกษาถึงรายละเอียดของบ้านเดี่ยวที่จะทำการพัฒนาได้ดังนี้ประเภทบ้านเดี่ยว 2 ชั้นพื้นที่โครงการ1,618 ตารางวาที่ดิน เฉลี่ย 50 ตร.วา จำนวน 22 หลังราคาขายเริ่มต้น 4.67 ล้านบาทพื้นที่ใช้สอยรวม 180 ตร.ม.4 ห้องนอน, 4 ห้องน้ำ, 1 ห้องครัว, 1 ห้องรับแขก, 1 ห้องนั่งเล่น, 1 ที่จอดรถในร่ม, 2 ที่จอดรถนอกอาคาร, 3 ชานระดับลูกค้า กลุ่มเจ้าของกิจการในพื้นที่ใกล้เคียง มีรายได้เฉลี่ยมากกว่า 40,000 บาทต่อเดือน และมีรายได้ต่อครัวเรือนมากกว่า 80,000 บาทต่อเดือน รวมถึงกลุ่มพนักงานในละแวก ที่มีตำแหน่งงานระดับหัวหน้าหรือเป็นผู้จัดการขึ้นไปสัดส่วนเงินกู้ส่วนของเจ้าของร้อยละ 60 ส่วนเงินกู้ร้อยละ 40ต้นทุนค่าพัฒนาโครงการ 57,171,398ดอกเบี้ย8.25%WACC9.76%Ke14.51%NPV project8,583,880IRR project26.50%Payback period17.46 เดือนการประมาณการขาย คาดว่าจะปิดการขายได้ภายในระยะเวลา 21 เดือน โดยผลการวิเคราะห์กระแสเงินสดของโครงการ พบว่า โครงการจะมีมูลค่าปัจจุบันสุทธิ (NPV Project) เท่ากับ 8,583,880 บาท ซึ่งมีมูลค่ามากกว่า 0 และอัตราผลตอบแทนจากการลงทุน (IRR Project) มีค่า 26.50% โดยโครงการมีระยะเวลาคืนทุนอยู่ที่ 17.46 เดือน ดังนั้น จึงสรุปได้ว่าโครงการนี้มีความเป็นไปได้ในการลงทุน แต่ต้องมีการควบคุมและบริหารโครงการอย่างดี เพื่อให้การขายเป็นไปได้ตามเป้าหมาย
DOI: 10.14457/tu.the.2017.263
title: การศึกษาความเป็นไปได้ของโครงการแนวราบสำหรับพนักงานโรงงานในแถบนิคมอุตสาหกรรมอมตะนคร จังหวัดชลบุรี

description: โครงการไอดิลล์พานทอง ตั้งอยู่ตำบล หนองกะขะ อำเภอพานทอง จังหวัดชลบุรี แปลงที่ดินรวมมีขนาด 26.78 ไร่ ระยะห่างจากช่วงเลี้ยวจากทางหลวงพิเศษหมายเลข 7 (มอเตอร์เวย์ กรุงเทพ-ชลบุรีสายใหม่) ประมาณ 5 กิโลเมตร และห่างจาก สี่แยกพนัสนิคมประมาณ 10 กิโลเมตร โดยขนาดหน้ากว้างที่ดินแปลงรวมติดถนนศุขประยูร ประมาณ 70 เมตร ซึ่งจะแบ่งเป็นทางภาระจำยอม กว้าง 18 เมตร และยาว 330 เมตรจนถึงทางเข้าโครงการ ขอบเขตที่ดินด้านทิศเหนือพื้นที่ดินติดกับบริษัทที่ประกอบกิจการประเภทขนส่ง โกดังสินค้าด้านทิศตะวันออก พื้นที่ดินติดกับพื้นที่โครงการบ้านจัดสรร หมู่บ้านประภัสสรด้านทิศตะวันตกโครงการติดกับ บริษัท แซฟฟรอน แลบบอราทอรี่ส์ จำกัดด้านทิศใต้โครงการติดกับถนนศุขประยูร ร้านจำหน่ายรถยนต์มือสองการศึกษาเบื้องต้นได้ทำการกลั่นกรองแนวคิด จากการวิเคราะห์ข้อจำกัดทางด้านกฎหมาย ลักษณะทางกายภาพ การตลาดและการแข่งขันในบริเวณโครงการ รวมถึงการวิเคาระห์ความเป็นไปได้ทางการเงินเบื้องต้น พบว่าประเภทอสังหาริมทรัพย์ที่มีความเป็นไปได้มากที่สุดคือ การพัฒนาที่อยู่อาศัยประเภทหมู่บ้านจัดสรร เพื่อรองรับพนักงานจากนิคมอุตสาหกรรมอมตะนคร เนื่องจากมีความต้องการในบริเวณค่อนข้างสูง มีกลุ่มลูกค้ารองรับ และตลาดมีโอกาสเติบโตในอนาคต รูปแบบโครงการทาวน์เฮ้าส์ 1 ชั้นแบบหน้ากว้าง 5 เมตรแล 5.7 เมตรแนวคิดโครงการร่มรื่นและเรียบง่ายกับบ้านในแบบ Modern Japaneseพื้นที่โครงการ26-87 ไร่ระดับลูกค้ารายได้ครัวเรือน 25,000 บาท/เดือน ขึ้นไปราคา1.15-1.35 ล้านบาทขนาดแปลงที่ดิน18.8-21.4 ตร.วา.ขนาดพื้นที่ใช้สอยหน้ากว้าง 5 เมตร 44 ตร.ม.และหน้ากว้าง 5.7 เมตร 45 ตร.ม. จำนวนแปลงขาย330 แปลงFacilitiesสวนญี่ปุ่นและสนามเด็กเล่นระบบรักษาความปลอดภัยรปภ 24 ชั่วโมง, กล้องวงจรปิดทุกมุมอับของโครงการ, ป้อมยามและระบบ keycard, จุดตรวจของตำรวจจุดแข็งของโครงการมีดังนี้ 1.ทำเลที่ตั้งติดถนนใหญ่ เดินทางสะดวกเป็นแหล่งชุมชน2.เข้าถึงสะดวก มีรถขนส่งสาธารณะบริเวณหน้าโครงการ3.ในตัวทาวน์เฮ้าส์ พื้นถึงฝ้าบริเวณห้องโถงสูงถึง 4.8 เมตร4.ทาวน์เฮ้าส์แบบหน้ากว้าง 5.7 เมตร (Achieved) สามารถจอดรถกระบะ ได้ 2 คัน5.ทาวน์เฮ้าส์แบบหน้ากว้าง 5.0 เมตร (Inspired) สามารถจอดรถกระบะได้ 1 คัน6.ทาวน์เฮ้าส์แบบหน้ากว้าง 5.0 เมตร (Inspired) มีพื้นที่สำหรับปลูกต้นไม้เล็กๆ7.พร้อมครัวไทยแบบไม่ต้องต่อเติม8.มี Option หลังคาโรงจอดรถของโครงการโดยลูกค้าไม่ต้องไปต่อเติมเอง9.มี Option หลังคาหลังบ้านของโครงการโดยลูกค้าไม่ต้องไปต่อเติมเองแหล่งเงินภายในมาจากส่วนของผู้ประกอบการ และแหล่งเงินทุนภายนอกมาจากเงินกู้สถาบันการเงิน โดยสัดส่วนหนี้สินต่อทุนเท่ากับ 50:50 จากการวิเคราะห์กระแสเงินสดของโครงการ ได้ผลสรุปดังนี้ มูลค่าปัจจุบันสุทธิ (NPV)     32,825,970.80 บาทอัตราผลตอบแทนภายในโครงการ (IRR) 21.95% ต่อปีโครงการไอดิลล์ มีความเป็นไปได้ทางการเงินตามที่ได้คาดการณ์ไว้ เมื่อวิเคราะห์ความเสี่ยงด้านปัจจัยที่มีผลกระทบต่ออัตราผลตอบแทนโครงการ ได้แก่ ค่าก่อสร้าง ระยะเวลาในการขาย และราคาขาย ยังมีความอ่อนไหวต่อผลตอบแทนของโครงการแต่อยู่ในอัตราที่ยอมรับได้ จึงสรุปได้ว่าโครงการ ไอดิลล์ นั้นมีความเป็นไปได้ในการลงทุน
DOI: 10.14457/tu.the.2017.265
title: การศึกษาความเป็นไปได้การพัฒนาโครงการย่านรามคำแหง

description: โครงการ Marked 15 เป็นโครงการคอนโดมิเนียม 8ชั้น 1 อาคาร ตั้งอยู่ในซอย รามคำแหง15 ข้างศูนย์การค้า เดอะมอลล์ รามคำแหง เนื้อที่ 1-0-72 ไร่ ลักษณะของที่ดินรวมเป็นรูปสี่เหลี่ยมผืนผ้า ที่ดินตั้งอยู่ในเขตพื้นที่สีแดง ประเภท พ.3 จากการวิเคราะห์ ด้านกฎหมายและกายภาพที่ดินมีความเหมาะสมจะพัฒนา เป็นอพาร์ตเม้นท์ อาคารชุด และโรงแรม และจากการวิเคราะห์ทางด้าน อุปสงค์อุปทานและ ลงพื้นที่สำรวจอสังหาแต่ละชนิดพบว่า อาคารชุด หรือคอนโดมิเนียมนั้นมีความเหมาะสม น่าสนใจลงทุนและยัง มีความสามารถในการแข่งขันกับคู่แข่งในตลาดอีกด้วยผลจากการทบทวนวรรณกรรม และใช้ข้อมูลทุติยภูมิจากหลากหลายแหล่งมาประกอบกับการสำภาษณ์เชิงลึก และแจกแบบสอบถามเพื่อสำภาษณ์เชิงปริมาณ เพื่อค้นหาความเหมาะสมของผลิตภัณฑ์ที่ตอบโจทย์กลุ่มลูกค้าเป้าหมาย ทำให้ได้โครงการที่เหมาะสมในที่สุด โครงการมีMIRR ที่ 25.34%ต่อปี และมี NPV เท่ากับ 24,016,469 บาท จากผลดังกล่าวสรุปได้ว่าโครงการ Marked 15 มีความเป็นไปได้ทางการเงิน และมีความน่าสนใจในการลงทุน
DOI: 10.14457/tu.the.2017.266
title: การศึกษาความเป็นไปได้ในการพัฒนาโครงการที่อยู่อาศัยแนวราบ ตำบลลำผักกูด อำเภอธัญบุรี จังหวัดปทุมธานี

description: โครงการ ควานา โฮม วิลเลจ (Qana Home Village) ตั้งอยู่ริมคลองรังสิตฯ ฝั่งถนนรังสิต - นครนายก ขาเข้า (ทางหลวงหมายเลข 305) ในตำบลลำผักกูด อำเภอธัญบุรี จังหวัดปทุมธานี ผู้ประกอบการณ์อสังหาริมทรัพย์เรียกโซนนี้ว่า “โซนรอบนอกวงแหวน” เป็นพื้นที่ที่เพิ่งเริ่มได้รับความนิยมมีทั้งผู้ประกอบการรายย่อยและ ผู้ประกอบการรายใหญ่ด้านผังเมืองรวมจังหวัดปทุมธานีและกฎหมายที่เกี่ยวข้อง พบว่าโครงการตั้งอยู่ผังเมืองสีชมพู เป็นที่ดินประเภทชุมชนสามารถใช้ประโยชน์เพื่อการอยู่อาศัย เมื่อวิเคราะห์ด้านกายภาพพบว่า ที่ดินแปลงนี้เหมาะสมในการพัฒนาโครงการอสังหาริมทรัพย์แนวราบ และเมื่อวิเคราะห์ด้านการตลาด อุปสงค์ อุปทาน และการวิเคราะห์คู่แข่งที่อยู่บริเวณโดยรอบ พบว่าโครงการหมู่บ้านจัดสรรบ้านเดี่ยว บ้านแฝด และทาวน์เฮาส์ 2 ชั้นมีความน่าสนใจในการลงทุนมากที่สุด เนื่องจากอุปทานในพื้นที่น้อยกว่าอุปสงค์ รวมถึงความเป็นไปได้ทางการเงิน ที่มีอัตราผลตอบแทนที่น่าสนใจชื่อโครงการ:ควานา โฮม วิลเลจ (Qana Home Village)พื้นที่โครงกร:48-3-25 ไร่รูปแบบโครงการ:แบ่งเป็น 2 โครงการย่อย คือ โครงการบ้านเดี่ยว-บ้านแฝด 2 ชั้น และโครงการทาวน์เฮาส์ 2ชั้นระดับลูกค้า:รายได้ครัวเรือน 25,000 – 55.000 บาทราคาขายโครงการ:ทาวน์เฮาส์ ราคาเริ่มต้น 1,450,000 บาท, บ้านแฝด ราคาเริ่มต้น 2,500,000 บาท, บ้านเดี่ยว ราคาเริ่มต้น 2,800,000 บาทจำนวนแปลงขายทั้งหมด: 307 หน่วย แบ่งเป็น ทาวน์เฮาส์ จำนวน 156 หน่วย, บ้านแฝด จำนวน 72 หน่วย, บ้านเดี่ยว จำนวน 79 หน่วยขนาดที่ดินแปลงมาตรฐาน:บ้านเดี่ยว 50 ตารางวา, บ้านแฝด 46 ตารางวา, ทาวน์เฮาส์ หน้ากว้าง 5.70 เมตร 23 ตารางวา, ทาวน์เฮาส์ หน้ากว้าง 5.25 เมตร 22 ตารางวา, ทาวน์เฮาส์ หน้ากว้าง 5.00 เมตร 20 ตารางวาสิ่งอำนวยความสะดวก:สวน สนามเด็กเล่น และสโมสรระบบรักษาความปลอดภัย:ประตูเข้าโครงการ 2 ชั้น มีเจ้าหน้าที่รักษาความปลอดภัย 24 ชม และระบบคีย์การ์ดเพื่อเข้าประตูโครงการชั้นใน ภายในโครงการมีกล้องวงจรปิดแนวคิดโครงการ:“ส่วนตัว ปลอดภัย ร่มรื่น คุ้มราคา” เนื่องจากโครงการมีประตูทางเข้าโครงการ 2 ชั้น มีเจ้าหน้าที่รักษาความปลอดภัยดูแลความปลอดภัยในขั้นต้น ทางเข้าโครงการชั้นในใช้ระบบคีย์การ์ดเพื่อป้องกันบุคคลภายนอกเข้าสู่โครงการ และภายในโครงการมีกาติดตั้งกล้องวงจรปิดเพื่อดูแลความปลอดภัยอีกขั้น นอกเหนือจากความปลอดภัยที่โครงการมอบให้แก่ลูกค้าแล้ว ความเป็นส่วนตัวก็เป็นสิ่งที่สำคัญด้วยเช่นกัน รายรับจากการขาย 666.58 ล้านบาทคิดเป็น 100% โดยแบ่งเป็นต้นทุนค่าที่ดิน 82.24ล้านบาทคิดเป็น 12% ของรายรับจากการขาย ต้นทุนค่าพัฒนา 369.17 ล้านบาทคิดเป็น 55% มีกำไรขั้นต้นอยู่ที่ 215.16 ล้านบาทคิดเป็น 32.28% ของยอดขาย รวมค่าใช้จ่ายในการขายและบริหาร 55.66ล้านบาทคิดเป็น 8% รายได้ก่อนดอกเบี้ยและภาษี 159.50 ล้านบาท ดอกเบี้ย 16.02 ล้านบาท ภาษีนิติบุคคล 19.38 ล้านบาท กำไรสุทธิ 124.10 ล้านบาทคิดเป็น 18.62% ของรายรับจากการขาย ROE 15.54% ต่อปี ROI 55.69% จุดคุ้มทุน 67% ระยะเวลาคืนทุน 31 เดือน จุดคุ้มทุน 208 หน่วย อัตราผลตอบแทนหลังหักภาษีนิติบุคคล (IRR-Project After Tax) 37.03% มูลค่าปัจจุบันสุทธิหลังหักภาษีนิติบุคคล (NPV-Project After Tax) 38.19 ล้านบาท
DOI: 10.14457/tu.the.2017.267
title: การศึกษาความเป็นไปได้ในการพัฒนาโครงการอสังหาริมทรัพย์ บนที่ดินบริเวณซอยรามคำแหง 40

description: จากการวิเคราะห์ปัจจัยทางด้านกายภาพ ด้านการตลาดและด้านการก่อสร้าง พบว่าการศึกษาความเป็นไปได้ในการพัฒนาโครงการอสังหาริมทรัพย์บนที่ดินบริเวณซอยรามคำแหง 40 ขนาด 8-2-15 ไร่ ที่อยู่ห่างจากสถานีรถไฟฟ้าใต้ดินสายสีส้มที่กำลังทำการก่อสร้างเป็นระยะ 300 เมตร นั้นเหมาะสมที่สุดที่จะก่อสร้างอสังหาริมทรพย์ประเภทคอนโดมิเนียม Low rise รวมทั้งสิ้นจำนวน 2 อาคารจากการศึกษาภาพรวมของตลาดอสังหาริมทรัพย์ในย่านรามคำแหงพบว่า ยังมีความต้องการคอนโดมิเนียมประเภท Low rise ที่เอื้อต่อการเดินทางจากระบบขนส่งมวลชนอยู่ ประกอบกับจำนวนสินค้าคงเหลือในย่านนี้นั้นมีไม่มากนัก จึงเป็นที่มาของโครงการ The Bold Ramkamhaeng 40 คอนโดมิเนียมประเภท Low rise 8  ชั้น จำนวน 2 อาคาร ออกแบบในคอนเซปต์ Modern contemporary มีห้อง  ประเภท ได้แก่ 1-bedroom unit 26 ตร.ม. 2-bedroom unit 40 ตร.ม. โดยมีจำนวนทั้งสิ้น 322 ยูนิต คิดเป็นพื้นที่ขาย 8,568 ตร.ม. มีราคาเฉลี่ยที่ 84,065.36 บาทต่อตารางเมตร ในกรณีปกติมูลค่าโครงการคิดเป็น 720,272,000 บาท โดยมีค่า IRR เท่ากับ 39% และค่า NPV เท่ากับ 74,963,166.17 เมื่อวิเคราะห์กรณีที่ดีที่สุดจะมีค่า IRR เท่ากับ 48% และค่า NPV เท่ากับ 104,104,839 และกรณีที่เลวร้ายที่สุดจะมีค่า IRR เท่ากับ 29% และค่า NPV เท่ากับ 45,821,493 จากการพิจารณาจากเครื่องมือชี้วัดทางการเงินแล้วผู้จัดทำเห็นว่าโครงการนี้มีความน่าสนใจในการลงทุน
DOI: 10.14457/tu.the.2017.268
title: การศึกษาความเป็นไปได้ในการพัฒนาที่ดินเปล่า บริเวณถนนเฉลิมพระเกียรติรัชกาลที่ 9 เขตประเวศ กรุงเทพมหานคร

description: โครงการ The Harmony เฉลิมพระเกียรติ ร.9 เป็นโครงการแบบผสมผสาน (Mixed Use) ระหว่างทาวน์โฮม และโฮมออฟฟิศ ที่ตั้งโครงการอยู่บริเวณถนนเฉลิมพระเกียรติรัชกาลที่ 9 แขวงประเวศ เขตประเวศ กรุงเทพมหานคร มีเนื้อที่ประมาณ 15-0-43 ไร่ หรือประมาณ 6,043 ตารางวา มีอาณาเขตโดยรอบดังนี้             ทิศเหนือ             ติดกับซอยเฉลิมพระเกียรติรัชกาลที่เก้า 68 กว้าง 6 เมตร    ทิศตะวันออก       ติดกับบ้านพักอาศัยส่วนตัว 2 ชั้น และโรงเรียนสุเหร่าจรเข้ขบ            ทิศใต้                 ติดกับที่ดินส่วนบุคคลซึ่งยังไม่มีการพัฒนา            ทิศตะวันตก         ติดกับถนนเฉลิมพระเกียรติรัชกาลที่ 9 กว้าง 16 เมตร            ในเบื้องต้นของการศึกษาความเป็นไปได้ ผู้จัดทำได้กลั่นกรองแนวคิด โดยเริ่มจากการวิเคราะห์ความเป็นไปได้ทางกฎหมาย ความเป็นไปได้ทางกายภาพ ความเป็นไปได้ทางการตลาด และความเป็นไปได้ทางการเงินเบื้องต้น พบว่าอสังหาริมทรัพย์ประเภททาวน์โฮม 2 ชั้น, ทาวน์โฮม 3 ชั้น และโฮมออฟฟิศ 3 ชั้น บวก 1 ชั้นลอย มีความเป็นไปได้ในการพัฒนาบนที่ดินนี้ จึงเลือกพัฒนาเป็นโครงการผสมผสานระหว่างทาวน์โฮม และโฮมออฟฟิศ เนื่องจากมีความต้องการทางการตลาด และช่วยให้รายรับรวม หรือกำไรสุทธิจากการพัฒนาโครงการสูงกว่าการพัฒนาเพียงทาวน์โฮมประเภทเดียว            ลักษณะการออกแบบของโครงการมีความโมเดิร์น ผสมผสานกับธรรมชาติ ในโทนสีน้ำตาล เทา ซึ่งตรงกับความต้องการของกลุ่มลูกค้าเป้าหมาย รายละเอียดประกอบด้วย ทาวน์โฮม 2 ชั้น จำนวน 79 ยูนิต หน้ากว้าง 5.5 เมตร พื้นที่ใช้สอย 128 ตารางเมตร, ทาวน์โฮม 3 ชั้น จำนวน 30 ยูนิต หน้ากว้าง 5 เมตร พื้นที่ใช้สอย 178 ตารางเมตร และโฮมออฟฟิศ 3 ชั้น บวก 1 ชั้นลอย จำนวน 41 ยูนิต หน้ากว้าง 5.5 เมตร พื้นที่ใช้สอย 295 ตารางเมตร ราคาขายตั้งแต่ 4,390,000-13,810,000 บาท สิ่งอำนวยความสะดวก ประกอบด้วยที่จอดรถส่วนกลาง 121 คัน, สวนส่วนกลาง, ฟิตเนส, สระว่ายน้ำ และคลับเฮ้าส์ สำหรับกลุ่มลูกค้าหลักของทาวน์โฮมเป็นผู้ที่มีรายได้ต่อครัวเรือนตั้งแต่ 80,000 บาทต่อเดือนขึ้นไป อายุ 27-40 ปี ต้องการแยกครอบครัวออกมาจากที่อยู่อาศัยเดิม ด้านกลุ่มลูกค้าหลักของโฮมออฟฟิศเป็นผู้ประกอบกิจการที่มีรายได้ตั้งแต่ 140,000 บาทต่อเดือนขึ้นไป ประกอบธุรกิจขนาดเล็กหรือขนาดกลาง ต้องการเริ่มต้นธุรกิจใหม่ หรือขยายกิจการมาอยู่ในทำเลที่เอื้อต่อการทำธุรกิจ            การพัฒนาโครงการมีแหล่งเงินทุนมาจากส่วนของเจ้าของ สัดส่วน 50% และเงินกู้ยืมจากสถาบันการเงิน สัดส่วน 50% จากการวิเคราะห์กระแสเงินสดของโครงการ พบว่ามีมูลค่าปัจจุบันสุทธิในระดับโครงการ (NPV Project) 83,739,338 บาท และอัตราผลตอบแทนภายในของโครงการ (IRR Project) 19.70% ต่อปี สูงกว่าต้นทุนของเงินลงทุน (WACC) ที่ 9.70% ส่วนมูลค่าปัจจุบันสุทธิในระดับของเจ้าของ (NPV Equity) อยู่ที่ 38,300,371 บาท และอัตราผลตอบแทนภายในระดับของเจ้าของ (IRR Equity) อยู่ที่ 21.41% ต่อปี ซึ่งสูงกว่าอัตราผลตอบแทนที่บริษัทต้องการ (Ke) ที่ 13% นอกจากนี้ เมื่อวิเคราะห์การเปลี่ยนแปลงของปัจจัยที่มีความอ่อนไหวต่อกระแสเงินสดของโครงการ ได้แก่ ปัจจัยด้านต้นทุนค่าก่อสร้าง, ราคาขาย และอัตราดอกเบี้ยเงินกู้ ผลสรุปสามารถยอมรับได้ ดังนั้น โครงการ The Harmony เฉลิมพระเกียรติ ร.9 จึงมีความเหมาะสมในการลงทุน
DOI: 10.14457/tu.the.2017.269
title: การศึกษาความเป็นไปได้ในการพัฒนาที่ดินซอยสุขุมวิท 52

description: การศึกษาค้นคว้าอิสระเล่มนี้เป็นการศึกษาความเป็นไปได้ในการพัฒนาที่ดินซึ่งตั้งอยู่ในตั้งอยู่บนซอยสุขุมวิท 52 แขวงบางจาก เขตพระโขนง กรุงเทพมหานคร มีขนาดพื้นที่ 1-1-83.5 ไร่ และตั้งอยู่ในเขตผังเมืองพื้นที่สีส้ม ย.7-21 เป็นที่ดินประเภทที่อยู่อาศัยหนาแน่นปานกลาง โดยมี FAR 1:5 และ OSR 6%หลังจากวิเคราะห์กลั่นกรองการใช้ประโยชน์ที่ดินด้วยปัจจัยทางด้านกฎหมาย กายภาพ การตลาด และการเงินเบื้องต้นแล้ว พบว่าที่ดินดังกล่าวมีความเหมาะสมในการพัฒนาเป็นโครงการคอนโดมิเนียมแบบ low-rise มากที่สุด โครงการมีรูปแบบเป็นคอนโดมิเนียม Low-rise ระดับ High-end สูง 8 ชั้น และมีชั้นใต้ดิน 1 ชั้น จำนวน 1 อาคาร มีพื้นที่ขาย 5,847.84 ตารางเมตร จำนวนยูนิตพักอาศัยจำนวน 154 ยูนิต เป็นแบบ 1 ห้องนอน ขนาด 24 – 40 ตารางเมตร จำนวน 140 ยูนิต และแบบ 2 ห้องนอน ขนาด 59 ตารางเมตร จำนวน 14 ยูนิต สามารถจอดรถได้ 68 คัน ไม่รวมจอดซ้อนคัน คิดเป็น 44% ของจำนวนยูนิต สิ่งอำนวยความสะดวกในโครงการ ได้แก่ สระว่ายน้ำ, ฟิตเนส, พื้นที่ซ้อมมวย, ห้องโยคะ, Co-working space, ห้องสมุด, สวนลอยฟ้า, ลู่วิ่ง, บาร์ดาดฟ้า, เตาบาร์บีคิว โดยโครงการมีราคาขายเริ่มต้นที่ 110,000 บาทต่อตารางเมตร เมื่อทำการวิเคราะห์ความเป็นไปได้ทางการเงินพบว่า ภายใต้สมมติฐานสถานการณ์ปกติ ที่ต้นทุนการเงินเฉลี่ย (WACC) 9.1% จะทำให้โครงการมีมูลค่าปัจจุบันสุทธิ (NPV) 52,091,393 บาท โดยมีอัตราผลตอบแทนภายใน (IRR) เท่ากับ 16.53% กล่าวคือการลงทุนในโครงการนี้ได้ผลตอบแทนสูงกว่าอัตราผลตอบแทนที่คาดหวัง จึงสรุปได้ว่าโครงการนี้มีความเป็นไปได้ในการลงทุน
DOI: 10.14457/tu.the.2017.270
title: การศึกษาความเป็นไปได้ในการพัฒนาที่ดินบริเวณซอยทองหล่อ 8

description: ที่ดินที่ทำการศึกษามีขนาด 1 ไร่ 4 ตารางวา (404 ตารางวา) ตั้งอยู่ในซอยทองหล่อ 8 ถนนสุขุมวิท 55 (ซอยทองหล่อ) จากการวิเคราะห์เบื้องต้น ทำให้ทราบถึงทางเลือกในการพัฒนาที่ดีที่สุดคือ เซอร์วิส อพาร์ทเมนท์ รูปแบบเป็นอาคารสูง 8 ชั้น กับ 1 ชั้นที่จอดรถใต้ดิน จำนวนห้องเช่า 82 ห้อง พื้นที่ก่อสร้าง 10,912 ตารางเมตร พื้นที่ปล่อยเช่า 6,006 ตารางเมตร ราคาค่าเช่ารายเดือนอยู่ที่ 1,275 บาทต่อตารางเมตร ประเภทของห้องเช่าเป็นแบบ 1-2 ห้องนอน ขนาด 50 - 101 ตารางเมตรโดยเน้นจับกลุ่มเป้าหมายชาวญี่ปุ่นซึ่งเข้ามาทำงานในประเทศไทย ซึ่งมีระดับการทำงานเป็นผู้บริหารระดับกลาง ส่วนใหญ่จะเป็นแบบอยู่อาศัยคนเดียว หรืออยู่กับภรรยามีส่วนน้อยที่มีลูก โดยทางบริษัทต้นสังกัดจะเป็นผู้ดูแลเรื่องค่าใช้จ่ายสำหรับที่อยู่อาศัยให้ ซึ่งซอยทองหล่อ และทำเลบนถนนสุขุมวิทนั้นเป็นแหล่งที่อยู่อาศัยยอดนิยมของชาวญี่ปุ่นในประเทศไทย ทำให้ตลาดห้องเช่ามีความต้องการสูง สรุปมูลค่าโครงการเท่ากับ  841,300,720 บาท ที่สัดส่วนเงินกู้ต่อเงินทุนเจ้าของ 50 : 50 จะได้มูลค่าปัจจุบันสุทธิ (NPV) เท่ากับ 367,406,510 บาท อัตราผลตอบแทนภายในของการลงทุน (IRR) เท่ากับ 10.13% มีต้นทุนของเงินทุน (WACC) อยู่ที่ 7.78% โดยสรุปแล้วจากที่ NPV มีค่าเป็นบวก และ IRR มีค่ามากกว่า WACC ซึ่งหลังจากวิเคราะห์ความอ่อนไหว (Sensitivity Analysis) ทำให้ทราบว่า ราคาค่าเช่า เป็นปัจจัยที่มีความอ่อนไหวสูงที่สุด และในการวิเคราะห์สถานการณ์ (Scenario Analysis) พบว่ามูลค่าปัจจุบันสุทธิเป็นบวกในทุกสถานการณ์ยกเว้นในกรณีที่แย่ที่สุด ซึ่งได้ราคาค่าเช่าต่ำกว่าตลาดนั้น NPV ในระดับ FCFE จึงจะติดลบ แต่สามารถหาแนวทางการตลาดเพื่อทำการแก้ไขได้ ดังนั้นจึงเห็นว่าโครงการนี้มีความเหมาะสมที่จะลงทุน
DOI: 10.14457/tu.the.2017.271
title: การศึกษาความเป็นไปได้ในการพัฒนาที่ดิน จังหวัดนครราชสีมา

description: การศึกษาความเป็นไปได้ในการพัฒนาที่ดินจังหวัดนครราชสีมา ตั้งอยู่ที่ ตำบลในเมือง อำเภอเมือง จังหวัดนครราชสีมา มีเนื้อที่ประมาณ 2 ไร่ 0 งาน 30 ตารางวา โดยที่ดินติดถนนทางหลวงท้องถิ่น ที่เป็นทางสาธารณะกว้างประมาณ 4 เมตร การศึกษาเบื้องต้นเริ่มจากการกลั่นกรองทางเลือกในการพัฒนา ซึ่งประกอบด้วย การวิเคราะห์ทางด้านกฎหมาย การวิเคราะห์ทางด้านกายภาพของที่ดิน การวิเคราะห์ทางด้านการตลาด และการวิเคราะห์ทางด้านการเงิน เมื่อพิจารณาการวิเคราะห์ทั้ง 4 ด้านแล้ว พบว่าทางเลือกในการพัฒนา ที่มีความเหมาะสมกับที่ดินมากที่สุด คือ การพัฒนาโครงการที่อยู่อาศัยรวม (อพาร์ทเม้นต์)จากการลงพื้นที่สำรวจพบว่ากลุ่มเป้าหมายหลักเป็นพนักงานบริษัทเอกชน ที่มีความเป็นต้องเปลี่ยนที่อยู่อาศัยตามที่ทำงาน แต่ไม่มีความต้องการซื้ออสังหาริมทรัพย์ ชอบความสะดวกสบายในการเดินทาง เพื่อให้ทราบถึงความต้องการของกลุ่มเป้าหมาย และจัดทำผลิตภัณฑ์ให้ตรงต่อความต้องการของกลุ่มเป้าหมาย ผู้จัดทำจึงทำแบบสำรวจความสำคัญและความพึงพอใจต่อปัจจัยต่างๆ ในการประกอบธุรกิจโครงการอพาร์ทเม้นต์ ซึ่งโครงการประกอบด้วย อาคาร 5 ชั้น จำนวน 4 อาคาร มีพื้นที่อาคารรวม 6,976 ตร.ม. พื้นที่ปล่อยเช่ารวม 3,744 ตร.ม. (Efficiency 54%) จำนวนห้องพัก 144 ห้อง ราคาห้องพัก 5,500 บาท/เดือนเมื่อวิเคราะห์ความเป็นไปได้ทางการเงิน สมมติฐานรายรับ รายจ่าย ที่ได้มาจากการสัมภาษณ์ผู้ประกอบการอพาร์ทเม้นต์ นำมาวิเคราะห์กระแสเงินสด และความอ่อนไหวของผลตอบแทนโครงการ พบว่าโครงการมีความเป็นไปได้ และเหมาะสมกับการลงทุน
DOI: 10.14457/tu.the.2017.272
title: การศึกษาความเป็นไปได้ในการพัฒนาอสังหาริมทรัพย์ในที่ดินบริเวณหาดบางเสร่ จังหวัดชลบุรี

description: โครงการ HESTIA เป็นโครงการบ้านจัดสรรระดับหรู ที่มีคอนเสปการออกแบบสไตล์โมเดิร์น เพื่อคนในทุกช่วงวัยที่จะสามารถใช้งานพื้นที่ร่วมกันได้  โดยที่ตั้งของโครงการตั้งอยู่บริเวณริมทางหลวงหมายเลข 3 สายบางนา-ตราด (ถนนสุขุมวิท) ซึ่งในอนาคตใกล้กับสิ่งอำนวยความสะดวกมากมายเช่น สถานีรถไฟฟ้าความเร็วสูง สนามบินอู่ตะเภา(Renovate) และยังเป็นเส้นทางสายหลักที่สามารถสัญจรไปยังเมืองพัทยาและระยองได้โดยง่ายอีกทั้งระยะทางไม่ไกลจากทั้ง 2 แหล่งที่กล่าวมา เหมาะแก่การพักอยู่อาศัยเนื่องจากยังคงเป็นพื้นที่ที่ยังมีสภาพแวดล้อมที่ดีและเงียบสงบอยู่มาก แม้จะมีความเจริญเข้ามาพื้นที่โครงการมีทั้งหมด 16 ไร่ 1 งาน 42 ตารางวา (6,542 ตารางวา) แต่โครงการจะคิดพื้นที่ดินแค่เพียงเฟส 1 เท่านั้นโดยจะมีพื้นที่เท่ากับ 3,271 ตารางวาเท่านั้น โดยมีราคาซื้อขายที่ดินอยู่ที่ตารางวาละ 30,000 บาทจะได้มูลค่ารวมของที่ดินอยู่ที่ 98,130,000 บาท ตั้งอยู่ในเขตของพื้นที่ผังเมืองสีชมพู(ที่ดินประเภทชุมชน)  ภายในโครงการมีจำนวนบ้านที่ขายอยู่ 36 หลัง โดยแบ่งออกเป็น 2 แบบด้วยกัน คือ แบบบ้าน Luxus ขนาด 250 ตารางเมตร มีราคาเริ่มต้นอยู่ที่ 11.4 ล้านบาท ส่วนอีกแบบบ้านคือ Vivid ขนาด 230 ตารางเมตร มีราคาเริ่มต้นอยู่ที่ 10.9 ล้านบาท โดยที่บ้านทั้งสองแบบนี้จะตั้งอยู่บนที่ดินขนาดเริ่มต้น 50 ตารางวา ขนาด 2 ชั้นโครงการมีมูลค่ารวมทั้งหมด 406,535,425 บาท มีสัดส่วนการกู้ยืมอยู่ที่ 60% และสัดส่วนของเงินทุนจากเจ้าของอีก 40% โดยมีมูลค่าปัจจุบันสุทธิของโครงการ(NPV) อยู่ที่ 35,186,993 บาท และมีอัตราผลตอบแทนภายในโครงการ อยู่ที่ 30%  และในกรณีที่เกิดสถานการณ์ที่แย่ที่สุดคือเมื่อ ค่าก่อสร้างเพิ่มขึ้น 10% และราคาขายลดลง 10% พบว่า IRR ของโครงการก็ยังคงอยู่ที่ 13% และมี NPV อยู่ที่ 4,903,459 บาท โดยมีอัตราคิดลดที่ 10.3% ซึ่งก็ยังถือว่ามากกว่าอัตราคิดลดอยู่ ถือได้ว่าเป็นโครงการที่ยังคงน่าสนใจลงทุน
DOI: 10.14457/tu.the.2017.273
title: การศึกษาความเป็นไปได้ของการพัฒนาที่ดินเปล่า บริเวณ ถนนพุทธมณฑลสาย 5

description: การศึกษาความเป็นไปได้ของการพัฒนาที่ดินเปล่า บริเวณ ถนนพุทธมณฑลสาย 5 เป็นการศึกษาการใช้ประโยชน์ของที่ดินและการพัฒนาโครงการอสังหาริมทรัพย์เพื่อก่อให้เกิดประโยชน์เหมาะสมที่สุด (Most Probable Use) รวมถึงการวิเคราะห์ความเป็นไปได้ทางกฎหมาย, การตลาดและทางการเงินเพื่อช่วยให้นักลงทุนตัดสินใจลงทุนพัฒนาโครงการได้อย่างเหมาะสมและโครงการประสบความสำเร็จในการลงทุน รวมทั้งช่วยลดความเสี่ยงและได้รับผลตอบแทนจากการลงทุนเป็นไปตามที่คาดการณ์ไว้          โครงการนี้ตั้งอยู่ที่ถนนพุทธมณฑลสาย 5 ตำบลไร่ขิง อำเภอสามพราน จังหวัดนครปฐม ห่างจากถนนบรมราชชนนีประมาณ 4.5 กิโลเมตร ขนาดโครงการ 39 ไร่ 1 งาน 13.0 ตารางวา ประเภทโครงการบ้านเดี่ยว จำนวน 157 ยูนิต ประกอบไปด้วยแบบ Wisdom S ที่ดิน 52 ตร.ว. พื้นที่ใช้สอย 120 ตร.ม. , แบบ Wisdom M ที่ดิน 62 ตร.ว. พื้นที่ใช้สอย 150 ตร.ม. และแบบ Wisdom L ที่ดิน 70 ตร.ว. พื้นที่ใช้สอย 180 ตร.ม.         จากการวิเคราะห์ความเป็นไปได้ทางการเงินของโครงการพบว่า การลงทุนโครงการ Wisdom Park Sai 5 ใช้เงินลงทุนทั้งโครงการเท่ากับ  668,807,550 บาท, รายได้จากการขายรวม 913,420,479 บาท,  มูลค่าปัจจุบันจากการดำเนินงานของโครงการ (NPV Project) เท่ากับ 460,090,659 บาท, อัตราผลตอบแทนภายในโครงการ (IRR Project) เท่ากับ 19.85% , สัดส่วนหนี้สินต่อส่วนผู้ถือหุ้นเท่ากับ 1:1, มีต้นทุนทางการเงินรวมถั่วเฉลี่ยของโครงการเท่ากับ(WACC) เท่ากับ 8.04%
DOI: 10.14457/tu.the.2017.274
title: การศึกษาความเป็นไปได้ในการพัฒนาที่ดิน บริเวณนิคมอุตสาหกรรม 304 จังหวัดปราจีนบุรี

description: โครงการ The Habitat 304 Hotel & Serviced Apartment ตั้งอยู่ในโครงการ Homeland 304 ซึ่งตั้งอยู่บนถนนทางหลวงแผ่นดินหมายเลข 3281 อำเภอศรีมหาโพธิ จังหวัดปราจีนบุรี ขนาดที่ดิน รวมทั้งสิ้น 2-2-08.37 ไร่ หรือเท่ากับ 1,008.37 ตารางวา โดยแบ่งเป็น อาคาร A และ อาคาร B สูง 8 ชั้น จำนวน 2 หลัง และ อาคาร C สูง 2 ชั้น จำนวน 1 หลัง มีพื้นที่ห้องพักรวม 173 ยูนิต พื้นที่จอดรถ 56 คัน โครงการประกอบด้วย Lobby , Reception , Mailbox , Garden ,Swimming pool, Onsen, Garden, Fitness, Dining มีพื้นที่ก่อสร้างรวมทั้งหมด 9,577 ตร.ม. และมีพื้นที่ขายอยู่ที่ 5,780 ตร.ม. (62%) โดยมีแนวคิดคือ เน้นสิ่งอำนวยความสะดวกภายในห้องที่ครบครัน และตอบโจทย์กับลูกค้า กลุ่มเป้าหมายของโครงการคือ พนักงานบริษัทสัญชาติญี่ปุ่น หรือไทย ที่ทำงานในนิคมอุตสาหกรรม 304 อายุประมาณ 30-55 ปี รายได้เฉลี่ยตั้งแต่ 50,000 บาทขึ้นไป มีจุดประสงค์เพื่อหาที่อยู่อาศัยใกล้กับที่ทำงานเพื่อความสะดวกสบายในการเดินทางการวิเคราะห์ทางด้านการเงินของโครงการ The Habitat 304 Hotel & Serviced Apartment เงินลงทุนทั้งสิ้น 209,133,820 บาท โครงสร้างทางการเงินหรือสัดส่วนหนี้สินต่อทุนคือ 50 ต่อ 50 และ ต้นทุนทางการเงิน (WACC) เท่ากับ 8% มีมูลคาปจจุบันสุทธิ (NPV) เทากับ 149 ล้านบาท และมีอัตราผลตอบแทน (IRR) ที่ 13% ซึ่งมากกวาผลตอบแทนที่เจาของโครงการคาดหวังไว้จากผลลัพธ์ข้างต้น จึงแสดงให้เห็นว่าโครงการมีความเป็นไปได้ ทั้งในด้านกายภาพ ด้านกฎหมาย ด้านการตลาด และด้านการเงิน จึงสรุปได้ว่าโครงการ The Habitat 304 Hotel & Serviced Apartment มีความเป็นไปได้ที่จะขึ้นโครงการในทำเลศักยภาพนี้